Pir Kremer

De Pierre (Pir) Kremer, gebuer de 17. August 1919 zu Käerch, a gestuerwen den 28. Mäerz 2000 an der Stad LëtzebuergLuxemburger Lexikon 2006, S. 227, war e lëtzebuergesche Staatsbeamten (Ponts et chaussées)Luxemburger Autorenlexikon 2007, S. 357 an Auteur.

Hien huet 35 Joer laang als fräie Mataarbechter vun RTL d'Emissioun Um Staminet geschriwwen an dra matgespillt. Am Ganze waren et eng 1.800 Episoden, déi sonndes Owes ausgestraalt goufen, déi lescht dovun den 12. Mäerz 2000, zwou Woche viru sengem Doud."25. Doudesdag vum Pir Kremer: Erënnerungen un eng grouss Radiosstëmm." rtl.lu, 28.03.2025.  Hie war och Auteur oder Coauteur vu 25 Revuen (ënner dem Pseudonym Pik). Ausserdeem war hien Auteur vu Gedichtsbänn, enger Rei satireschen Texter, Sketcher, Geschichte fir Kanner a Lidder.

Fir un hien z'erënnere gouf zu Bieles eng Strooss no him genanntL-4409.

 Wierker 
 Zesummegepicktes (1971)
 Repikéiert (1976)
 Nogepiktes (1982)
 Kanner feiere frou Fester (1984)
 Méi wéi honnert Pärelen (1994)

Literatur
 Schmit, S. (ss), 2007. Kremer, Pir (Pierre). In: Luxemburger Autorenlexikon, Ed. G. Goetzinger a Claude D. Conter, S. 357. ISBN 978-2-919903-06-1.
 Pir Kremer – ZesummegePIKtes. - Fir dem Auteur säin 100. Gebuertsdag – e Réckbléck op Liewen a Wierk. CNL, 2019, Neioplo  2025.

Filmdocumentaire
 Fränk Grotz: "Pir Kremer: d’Revanche vum klenge Mann." play.rtl.lu, 2019.
 Kuckt och 
 Lëscht vu lëtzebuergesche Schrëftsteller
 Revue vum "Lëtzebuerger Theater"

Kategorie:Lëtzebuergesch Auteuren
Kategorie:Gebuer 1919
Kategorie:Gestuerwen 2000
Kategorie:Éiereplack Dicks-Rodange-Lentz
Kategorie:Persounen, no deenen eng Struktur zu Lëtzebuerg genannt ass